【明報專訊】香港賽馬會上周六宣布，六合彩金多寶攪珠會由一年約7次逐漸增至12次；未來部分金多寶攪珠10元一注中頭獎最高派彩可達1億元。據Emily了解，馬會希望透過優化金多寶儲備安排，最快2025年7月起增加金多寶攪珠至12次，金多寶頭獎基金3800萬元的「下限」都可上調。
Emily從馬會方面了解，現時馬會仍需逐步滾存及加大儲備，會循序漸進增加金多寶攪珠，預計2025/26年度（馬會年度為每年7月1日至翌年6月30日），先會達每年10至12次金多寶攪珠。馬會消息人士話，估計增加金多寶攪珠次數同派彩規模後，六合彩每年投注額會有兩位數嘅百分點增幅，獎券博彩稅同獎券基金撥款亦可望增加。
另外，6月9日將舉行六合彩端午金多寶攪珠，過去呢項金多寶頭獎基金只有3800萬元，消息人士話今年頭獎金額會上調，詳情稍後公布。
過去馬會曾增加每注最低金額，同埋研究增加六合彩玩法，包括買「單雙」、「大細」、號碼波顏色等，希望刺激投注額。據悉馬會對有關措施持開放態度，主要考慮公眾意見，有需要時會有進一步安排。